**B.1 OPIS PREDMETU ZÁKAZKY**

Servis a opravy vozidiel Komunálneho podniku v celkovom počte xx (viď. Komplexná tabuľka: Zoznam motorových služobných vozidiel – príloha č. 2 súťažných podkladov). Počet a typ vozidiel Komunálneho podniku sa môže v priebehu zmluvného obdobia meniť. Predmet zákazky je rozdelený na dve časti, jedna časť zahŕňa vozidlá značky Citymaster a Multicar a druhá časť vozidlá značky Kubota a Sherpa.

Predmetom zákazky je servis a opravy vozidiel, servisné prehliadky vozidiel, vrátane náhradných dielov.

Predmetom zákazky sú mechanické, autoklampiarske, a autoelektrikárske práce, pravidelný olejový servis a, malé, stredné a veľké opravy, opravy po dopravných nehodách a škodových udalostiach, likvidácia kvapalín, mazív, pneumatík, neupotrebiteľných dielov a častí po oprave a iného odpadu vzniknutého opravou vozidiel počas celého zmluvného obdobia, plnenie poistných udalostí na základe obhliadky a kalkulácie poisťovne a prostredníctvom krycieho listu vystaveného poisťovňou, označovanie vozidiel znakmi a nápismi.

**Mechanické a elektrikárske služby** zahŕňajú najmä:

- servis brzdových systémov

- výmena brzdových obložení

- generálne opravy motorov a prevodoviek

- montáž zabezpečovacích zariadení

- nastavenie svetiel

- geometria

- kontrola a výmena olejov, filtrov a mazania

- výmena rozvodových remeňov

- opravy podvozkových častí

- servis a plnenie klimatizácií (oprava, dezinfekcia, údržba systému)

- opravy elektroinštalácie, vzduchotlaku, bŕzd

- opravy prevodoviek

- opravy tlmičov

- opravy náprav

- opravy ťažných zariadení vozidiel

- opravy ABS, elektronických systémov ASR, ESP

- atď.

**Klampiarske a lakovacie práce** zahŕňajú najmä:

- opravy havarovaných automobilov – brúsenie, zváranie, tmelenie, vyklepávanie

- opravy karosérií vozidla

- ošetrenie a konzervácia podvozkových častí a dutín vozidla

- zváranie plastov

- výmena všetkých skiel

- oprava výfukových systémov

- atď.

Všetky požadované služby verejného obstarávateľa je potrebné poskytovať počas všetkých pracovných dní v roku bez ohľadu na celozávodnú dovolenku opravovne.

Vozidlo bude nutné prevziať do 24 hodín od nahlásenia závady na vozidle.

*Základný servis* – výmena olejov, kvapalín, náplní, filtrov, stieračov, žiaroviek, sviečok, akumulátora, pneumatík, oprava defektu, nastavenie svetiel, geometria, výmena brzdových segmentov, a pod.

*Malé opravy* – bežné opravy, výmena čapov, kĺbov, tlmičov, ložísk, remeňov a pod.

*Stredné opravy* – výmena častí agregátov, opravy motorov a prevodoviek, výmena výfuku, dverí, blatníkov, drobné lakovnícke práce a pod.

*Veľké opravy* – opravy po dopravných nehodách a poistných udalostiach vyžadujúce odstrojenie vozidla a pod.

*Doba poskytnutia služby:*

Základný servis - do 24 hod.

Malé opravy - do 48 hod.

Stredné opravy - do 96 hod.

Veľké opravy - do 168 hod.

Úspešný uchádzač bude povinný používať pri oprave vozidiel originálne náhradné diely, ktorých cena musí byť obvyklá na trhu s maximálnou odchýlkou + 5 % oproti cenám na trhu. Verejný obstarávateľ upozorňuje, že predmetom tejto zákazky sú aj náhradné diely, ich hodnota pri jednotlivých opravách bude hradená z hodnoty zmluvného rámca.

Verejný obstarávateľ bude vykonávať kontrolu poskytnutia služby v zmysle *Rámcovej zmluvy na servis, opravu a údržbu vozidiel* na základe protokolu o odovzdaní a prevzatí vozidla do opravy, v ktorom bude uvedená požadovaná oprava zo strany verejného obstarávateľa, ktorá musí byť zhodná s uskutočnenou opravou. Preberanie opravy vozidla bude realizované verejným obstarávateľom po kontrole poskytnutia služby.

Súčasťou predmetu zákazky sú aj povinné servisné prehliadky. Pravidelná servisná prehliadka zahŕňa:

* výmena oleja a olejového filtra
* kontrola (výmena) vzduchového, peľového a palivového filtra podľa predpisu výrobcu
* kontrola bodu varu brzdovej kvapaliny, kontrola opotrebenia brzdového obloženia a kotúčov
* spojková kvapalina a náplň servo riadenia – kontrola, prípadne doplnenie
* chladiaca kvapalina – kontrola bodu mrazu, doplnenie nemrznúcej zmesi
* kontrola sviečok a kontrola štartovacieho výkonu
* kontrola tesnosti olejovej vane, prevodovky, bloku motora, výfuku
* diagnostika, vymazanie zápisov v pamäti závad, vynulovanie servisného intervalu
* kontrola a nastavenie svetiel, resp. výmena žiaroviek
* dohustenie pneumatík, kontrola náplne ostrekovača, kontrola stieračov

Pri servisných prehliadkach je nutné používať originálne náhradné diely.